#### EELNÕU

NARVA LINNAVOLIKOGU

O T S U S

Narva \_\_\_\_\_\_\_\_\_\_\_\_\_\_\_\_ nr\_\_\_\_\_

**Riigihanke "Korraldatud jäätmeveo teenuse osutamine Narva linnas aastatel 2023-2026" läbiviimiseks nõusoleku andmine**

**1. ASJAOLUD**

Korraldatud jäätmeveo teenuse kontsessiooni eesmärk on tagada korraldatud jäätmeveo teenuse osutamine Narva linna kõigis kolmes jäätmeveo piirkonnas. Jäätmeseaduse (JäätS) § 66 lg 1 kohaselt on korraldatud jäätmevedu olmejäätmete kogumine ja vedamine määratud piirkonnast määratud jäätmekäitluskohta või -kohtadesse kohaliku omavalitsuse üksuse valitud ettevõtja poolt.

Korraldatud jäätmeveo rakendamine on kohaliku omavalitsuse üksuse (seega ka Narva linna) jäätmeseadusest tulenev kohustus (JäätS § 66 lg-d 1-2, § 67 lg 1, § 135 lg 2). Riigihange on jaotatud kolmeks osaks vastavalt korraldatud jäätmeveo piirkondadele (Narva Linnavolikogu 17.06.2012. a määrus nr 9 „Narva linnas korraldatud jäätmeveo rakendamise kord“ Lisa 1).

Tasu teenuse osutamise eest seisneb eduka pakkumuse esitanud pakkujale kontsessioonilepinguga antud õiguses osutada kontsessioonilepingu esemeks olevat teenust (olmejäätmevedu ja edasine käitlus) ja saada selle teenuse kasutajatelt tasu.

Teenuse kasutajaks on lisaks teistele jäätmevaldajatele (korteriühistud, ettevõtjad, aiandusühistud, elamute elanikud jm) ka Narva linn (selle ametiasutused, linna osalusega ettevõtjad, sihtasutused, mittetulundusühingud, ametiasutuste hallatavad asutused jm). Kontsessioonilepingu kestus on 36 kuud.

Vastavalt JäätS § 67 lg-s 4 sätestatule esitatakse korraldatud jäätmeveo teenuse kontsessiooni alusdokumendid enne riigihanke alustamist seisukohavõtuks Keskkonnaametile, kes vajaduse korral esitab kahe nädala jooksul alusdokumentide kättesaamisest arvates ettepanekud nende täiendamiseks või muutmiseks.

**2. ÕIGUSLIKUD ALUSED**

Kohaliku omavalitsuse korralduse seaduse § 22 lg 1 p 8 kohaselt kuulub volikogu pädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule

**3. OTSUS**

Anda Narva Linnavalitsuse Linnamajandusametile nõusolek viia läbi riigihange korraldatud jäätmeveo teenuse osutamiseks Narva linnas aastatel 2023-2026.

**4. RAKENDUSSÄTTED**

* 1. Narva Linnavolikogu Kantseleil teha käesolev otsus teatavaks Narva Linnavalitsusele.
	2. Käesolevat otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest.

Vladimir Žavoronkov

Narva Linnavolikogu esimees